Manuel Delgado explica per què dóna suport a En Comú Podem el 26-J\nEntrevista a l'antropòleg, que fou candidat de la CUP el 27-S i avui signa un manifest d'independentistes en favor de la llista de Xavier Domènech\nActualització: 07.06.2016 - 19:21\nUns dos-centes independentistes d’Iniciativa per Catalunya i grups afins han signat el manifest ‘Amb En Comú Podem guanyem sobirania’, en què demanen el vot per a Xavier Domènech a les eleccions espanyoles. El manifest es presenta avui al vespre. Els signants diuen que estan ‘convençuts’ que Domènech és l’opció que representa millor ‘els valors de l’esquerra independentista’ i qui pot defensar més bé ‘el dret a l’autodeterminació i la seva materialització a través d’un referèndum’. Entre els autors del manifest, hi ha persones vinculades a ICV, Podem i EUiA, però també alguns independents que el 27-S havien demanat el vot per a la CUP. Hi ha, per exemple, Jaume Bosch (ICV), David Companyon (ex-diputat d’EUiA), Ricard Gomà (ICV), Salvador Milà (ICV), Arcadi Oliveras (Procés Constituent), Ignasi Riera (ex-diputat d’ICV), Sara Vilà (senadora de Catalunya Sí que es Pot), Arnau Mallol (Podem), Laura Massana (ex-diputada d’ICV), Anna Sallés (historiadora), Maite Vilalta (professora de la UB).\nI també hi ha l’antropòleg Manuel Delgado, que fou candidat de la CUP el 27-S. Delgado explica a VilaWeb quines raons l’han portat a donar suport a la llista de Xavier Domènech.\n—Per què heu decidit de donar-hi suport?\n—Perquè sospito que hi haurà alguns milers de votants de la CUP que faran això mateix.\n—Per quina raó?\n—Perquè de totes les opcions és la que hi ha més a l’esquerra. I confiem que sigui la que pot contribuir més a la causa per la independència.\n—De quina manera pot contribuir a la causa independentista una formació que no té per objectiu la independència?\n—El manifest no és de partits polítics, sinó de persones convençudes que a Catalunya li convindria ser independent i que donen suport a una opció que confiem que hi contribuirà, i que és una opció inequívocament sobiranista.\n—Però de quina manera En Comú Podem pot ajudar que Catalunya sigui indepenedent?\n—Defensant fins a les últimes conseqüències la seva pròpia vocació programàtica sobiranista.\n—Defensant el referèndum, voleu dir?\n—La defensa del dret d’autodeterminació.\n—Mitjançant el referèndum.\n—Sí. Jo i molta altra gent estem convençuts que la fórmula pera assolir la independència és un referèndum d’autodeterminació. Tots els partits agrupats a En Comú Podem són partidaris del dret d’autodeterminació.\n—En la negociació posterior al 20-D vam veure com el referèndum a Catalunya deixava de ser una línia vermella per Podem.\n—Però aquesta candidatura no és la mateixa. Hi ha partits d’aquesta opció que es van presentar a les eleccions parlamentàries a Catalunya però n’hi ha alguns altres. Vull recordar que Procés Constituent no va donar suport a Lluís Rabell. Ni tampoc Ada Colau. I alguns dels màxims exponents del seu govern municipal, com Gala Pin, van dir públicament que votarien la CUP.\n—La diferència entre Catalunya Sí que es Pot i En Comú és que hi ha la gent de Barcelona en Comú…\n—És la consciència que va prendre En Comú Podem que una bona part del fracàs de CSQP a veure amb això. Recordem que després del 27-S hi va haver la dimissió gairebé immediata de Gemma Ubasart de Podem. Va deixar el lideratge de Podem perquè va ser conscient que aquest havia estat l’error: que el perfil sobiranista havia estat baix, tot i que programàticament ho era. En Comú Podem, Iniciativa, Esquerra Unida i Alternativa i Procés Constituent són essencialment forces sobiranistes.\n—Però En Comú Podem defensa el dret d’autodeterminació exercit a través d’un referèndum acordat amb l’estat.\n—Això no ho he vist enlloc.\n—L’argument és que si hi ha un canvi polític a Espanya es podrà fer una reforma perquè hi hagi un referèndum. Això vol dir un referèndum pactat.\n—Això ja es veurà. És evident que hi ha gent dins aquesta coalició i a Madrid que diuen que això bàsicament ha de ser una cosa acordada. En Comú Podem està compromès amb un projecte que des del principi, com a coalició, sempre ha apostat sense matisos i sense condicionants externs per l’exercici del dret d’autodeterminació. Si pot ser, pactat. I si no, alabat sia Déu. Això no implica dir que si això no fos pactat deixés de constar al programa. Dubto molt que En Comú Podem ho defensi, perquè això voldria dir diluir la diferència amb el PSC.\n—En Comú Podem ha defensat un referèndum unilateral d’independència?\n—Jo diria que no és una cosa que es descarti. Encara no han presentat el programa complet.\n—Canviarà substancialment respecte el del 20-D?\n—És una altra candidatura. Per què us penseu que Ada Colau i Barcelona en Comú no van donar suport a en Rabell a les eleccions parlamentàries? Per la mateixa raó per la qual una part del seu govern va donar suport a la CUP. I per la mateixa raó per la qual jo vaig poder donar suport a la CUP. Estic segur que Ada Colau no es volia enfrontar a la CUP. El projecte engegat per Colau i per Pisarello estic convençut que rebrà molts vots de votants de la CUP. I en el meu cas hi ha hagut un malentès, perquè quan vaig donar suport a la llista de la CUP no vaig deixar mai de ser militant del Partit Comunista, i per extensió d’Esquerra Unida. I a mi ningú no em va dir res.\n—Us demano pel suport no pas com a militant d’un partit, sinó com a independentista convençut.\n—Jo i tota la gent que hem signat aquest manifest estem convençuts que la candidatura d’En Comú Podem és tècnicament la millor. Hi ha una sinceritat d’una bona part de la gent que en formen part que el seu objectiu no és la independència –sí que ho és per a nosaltres, però no per a la coalició–, sinó l’exercici del dret d’autodeterminació. Això implica que En Comú Podem és una opció inequívocament sobiranista. Sense matisos ni objectius. Per què una part de la candidatura es va despenjar del projecte independentista?\n—Això no té tant a veure amb desistir de la voluntat de la independència sinó amb la desconfiança que motivava que qui hi ha en aquest procés és Convergència. Per nosaltres això implicava una contradicció que no hem aconseguit superar i que és la que ens feia veure amb desgrat tot això que passava amb la CUP. Difícilment podem deixar en mans de CDC, en bona mesura, un procés com aquest; en mans d’un partit corrupte que ha estat còmplice i lacai del nacionalisme espanyol.\n—Una opció era baixar del tren de l’independentisme i l’altra era continuar-hi per a condicionar-ne el rumb.\n—L’independentisme és una opció possible. I, a més, raonable. Entenem que tant de bo l’independentisme fos un procés en què exercís l’hegemonia l’esquerra.\n—Bé vau donar suport a la CUP el 27-S.\n—És clar. I ningú del partit no m’ho va retreure mai. Vaig anar a la llista de la CUP amb permís del partit, perquè enteníem que hi hagués algú que provingués de la militància antifeixista històrica. I per això hi vaig anar jo, com hi hauria pogut anar una altra gent que també eren militants del partit. Nosaltres creiem en la unitat popular, i creiem que és l’instrument per a assolir la independència. Creiem que és l’esquerra que ha de liderar el procés, i fem força entre nosaltres. L’objectiu és clarament exercir l’autodeterminació, fer un referèndum d’autodeterminació. Això és innegociable.


Els cossos geomètrics | Secuencia didáctica 411292 - Tiching\nObjectius didàctics Diferenciar entre poliedres i cossos redons. Identificar els principals poliedres. Descriure els principals elements geomètrics del prisma. [...]\nLa piràmide del museu del Louvre (París) té una altura de 21,6 m. Està formada per 673 plafons de vidre transparent, dividits en 603 rombes i 70 triangles. [...]\nSi totes les cares d'un poliedre són polígons regulars i iguals, deim que és un poliedre regular. Només hi ha cinc poliedres regulars. [...]\nEls cossos que tenen qualque superfície corba s'anomenen cossos redons: Els cossos de revolució són els cossos redons que s'originen quan una figura plana gira al voltant d'un eix. El gerro i la baldufa són cossos de revolució:\nFixa't en els munts de cubs de fusta. [...]


Parles el mateix idioma que els teus clients? - Amb les Persones\nBlogPortada » Blog » Blog » Parles el mateix idioma que els teus clients?\nUna de les principals eines per aconseguir la fidelització d’un client, és sense dubte la comunicació.\nSi pensem en un client, tenim dues maneres que sorgeixi una possible comunicació, anar-lo a buscar o que vingui ell a nosaltres. Però el que és important que tinguem en compte és que només hi ha una manera de comunicar-nos amb ell. Parlant el mateix idioma.\nI a què ens referim quan parlem d’idioma?\nSeria important conscienciar-nos que, quan un client ens contacta per demanar-nos informació o ajuda, normalment és perquè no entén gaire sobre el tema, per tant ens hem de comunicar de manera assertiva, empàtica i posar-nos a un nivell comunicatiu similar, ja que nosaltres en el nostre dia a dia com a professionals d’un sector determinat, tenim l’argot tècnic molt interioritzat. És molt important no utilitzar paraules que no assimilarà correctament, bàsicament perquè si no ens entén, no es quedarà amb nosaltres.\nTambé és important la situació inversa, si un client té un llenguatge tècnic, seria molt important parlar en el mateix nivell lingüístic. D’aquesta manera la persona se sentirà que nosaltres som l’empresa que està buscant.\nEn el cas invers, en el que anem nosaltres a contactar amb un client per primera vegada, és molt important que contextualitzem el tipus de client, i bàsicament la persona amb la qual parlarem. Informar-nos del segment al qual pertany per poder utilitzar el llenguatge adequat i així aconseguir que no se senti fora de lloc.\nPerò ens podem trobar amb el cas que no sabem amb quina persona parlarem, i en aquest cas el més important és ESCOLTAR. Escoltar més i millor. Escoltar és l’única manera de tenir informació. De contextualitzar, posar-nos al seu lloc, entendre què és el que vol. I així, posteriorment adaptar el nostre llenguatge al lloc adequat.\nLa comunicació és la part més important de la nostra empresa, sense comunicació no hi ha clients, no hi ha actuació, i moltes vegades no parem a pensar com ho fem. Per això, pausa. Parem, mirem com ho estem fent, remarquem la importància i mai donem per suposat que ho estem fent bé. Sempre, es pot millorar.\nUn cop passi la crisi del covid19, no deixis que es quedi a la teva…


El brot de Padesa, els projectes d'Infosa i l'educació especial, a la portada en paper del Setmanari l'EBRE ~ EbreDigital.cat\nL’edició en paper número 948 del Setmanari L’EBRE dedica el titular de portada a un brot de coronavirus amb xifres especialment contundents -el registrat a la planta escorxadora de Padesa a Roquetes- per a il·lustrar l’increment del risc de rebrot al país i a les Terres de l’Ebre.\nLes dos imatges de portada són però per a dos temes propis del setmanari. D’un costat, el projecte de la salinera Infosa per a construir un moll nou badia endins per a traure la sal amb vaixells pel mar quan els temporals tornen a trencar la barra del Trabucador. La imatge que il·lustra el tema és la de les restes de l’antic moll. L’altre tema destacat és l’inici de curs, amb tots els condicionants de la pandèmia, als centres d’educació especial: la imatge és d’una professional de l’Escola Verge de la Cinta atenent un alumne.


Junts per Catalunya presenta les seves esmenes als pressupostos generals de l'Estat prioritzant les ajudes socials i econòmiques per la Covid - Junts per Catalunya\nJunts per Catalunya presenta les seves esmenes als pressupostos generals de l’Estat prioritzant les ajudes socials i econòmiques per la Covid\nEl grup parlamentari DE JxCat registra al Congrés més de 350 esmenes a l’articulat amb un caràcter marcadament social\nEls diputats de Junts per Catalunya a Madrid han presentat aquest dimarts les esmenes a l’articulat al projecte de pressupostos generals de l’Estat. Junts per Catalunya és conscient del moment excepcional causat per la pandèmia, i les conseqüències que aquesta comporta, tan negatives per a les famílies i els negocis.\nPer això, la prioritat de JxCat és la creació d’un fons Covid de 180 milions d’euros i un de 60 milions específic per a les poblacions de menys de 20 mil habitants. Les administracions locals i municipals són la primera finestreta a la qual accedeixen els ciutadans per resoldre els seus problemes. Aquestes administracions, que ja de per si estan infrafinançades, pateixen ara les conseqüències d’aquesta crisi econòmica, social i sanitària sense precedents; per això, per Junts per Catalunya és prioritari dotar-les dels recursos necessaris per garantir la millor atenció als ciutadans i ciutadanes.\nAixí mateix, i tenint en compte la crisi provocada pel Coronavirus, Junts per Catalunya reclama per a autònoms i emprenedors una partida de 500 milions i 200 milions més per a Pimes. Una de cada quatre empreses que ha fet fallida a l’Estat són a Catalunya; negocis que han hagut de tancar per les restriccions de la pandèmia. A més, cal recordar que Espanya lidera l’atur juvenil a Europa, amb més de el 40% dels joves aturats. Per impulsar l’ocupació juvenil, JxCat també reclama 300 milions d’euros.\nEn aquest context, és imprescindible garantir el dret a l’habitatge a les famílies en situació de vulnerabilitat; és per això que es reclamen 300 milions d’euros per a ajudes a l’habitatge per a joves i col·lectius vulnerables, i una partida específica de 150 milions per habitatge social al Baix Llobregat, una de les zones amb més densitat de població de Catalunya. A més, 100 milions per invertir en el segon cicle d’educació i promoure així la gratuïtat de l’ensenyament per a aquelles famílies que més ho necessitin.\nUn altre gran bloc d’aquestes esmenes són les reivindicacions històriques de la Generalitat de Catalunya i els incompliments en matèria de finançament:\n649 milions de deute per la llei de la dependència que l’Estat no finança, encara que estigui obligat per llei.\n350 milions addicionals per a Rodalies\n50 milions per al transport públic\nImpulsar definitivament el Corredor Mediterrani, que tot i les insistències de les institucions europees, Espanya insisteix en desatendre.\n50 milions per revertir les conseqüències del temporal Glòria i Dana.\nEls sanitaris, una prioritat\nJunts per Catalunya no oblida els professionals sanitaris que lluiten contra la pandèmia en els Centres d’Atenció Primària, en els hospitals, en els laboratoris investigant per a la vacuna, etc. Per això, reclama dues partides que sumen 400 milions d’euros destinades, d’una banda, a la investigació, i d’altra a l’atenció sanitària per fer front a la Covid-19.


Visita el celler Bertha, un elegant chill out entre vinyes al Penedès\nEl celler Bertha, elaborador de cava des de fa 35 anys, ofereix un espai exclusiu per gaudir de caves i vins del Penedès. El nou celler, construït el 2014 sobre vinyes a dos quilòmetres de Sant Sadurní d'Anoia, integrat en el paisatge, ofereix una sensació immersiva. Bertha conrea les seves pròpies vinyes, amb varietats autòctones com el Xarel·lo o el Macabeu. Cada any van ampliant les terres. La història del Josep Torres i la Gemma Flaqué és de superació, constància i esforç. És un celler tan familiar que els caves, Bertha i Ivette, tenen el nom de les seves filles. Els caps de setmana aprofiten l'entorn natural per fer sessions de ioga i pìlates, que sempre acaben amb un esmorzar saludable i cava.


Des de demà, 19 de març i fins el 4 d'abril, Tarragona viurà una promoció gastronòmica de primer nivell: el Tarragona Restaurant Wine (TRW), amb 13 vins i caves excel·lents com a grans protagonistes i 21 destacats restaurants on degustar-los i compartir-los amb uns menús excepcionals.\nLa ruta d'enguany és una iniciativa de Makro i la Cambra de Tarragona.\nQuan encara ni tant sols ha començat, les previsions més optimistes s'estan complint, ja que molts dels restaurants participants ja superen de llarg el centenar de reserves i alguns freguen les 200.\nEl dimecres 19 de març es donarà el tret de sortida a la segona edició d'una promoció gastronòmica, organitzada per Makro i la Cambra de Tarragona, que s'ha definit com un excepcional viatge de sensacions, sabors i textures. 13 vins i caves excel·lents, procedents de les DO's de les Comarques de Tarragona, podran ser gaudits en el marc de les propostes culinàries sorgides dels fogons dels més destacats restauradors de casa nostra.\nUns restaurants que han preparat uns sorprenents menús ideats per maridar amb el bo i millor de les Denominacions d'Origen Cava, Conca de Barberà, Montsant, Priorat, Tarragona i Terra Alta. Vet aquí la diferència, menús que mariden amb vins i no pas vins que mariden amb menús.\nVal a dir que es preveu superar les xifres de la primera edició quan es van servir més de 40.000 copes i més de 16.000 menús.\nEl propietari del restaurant Les Coques, José Vidal. / cambra de comerç


El satèl·lit "Spainsat" vola ja cap a la seva òrbita després de tres intents fallits | Consumer\nEl satèl·lit “Spainsat” vola ja cap a la seva òrbita després de tres intents fallits\nEstà destinat, entre altres coses, a la cobertura de les labors humanitàries, operacions militars, seguretat i intel·ligència\nEl satèl·lit espanyol de comunicacions militars i governamentals “Spainsat” va desenganxar amb èxit en la nit del dissabte i es preveu que aconsegueixi la seva òrbita dins de deu dies. El coet “Ariane 5 ECA”, que també portava a bord el satèl·lit de telecomunicacions “Hot Bird 7ª” de l’operador europeu Eutelsat, va desenganxar de la base de Kurú (Guayana francesa) a les 23:33, hora espanyola. Una mitja hora després del llançament, el “Spainsat” es va desprendre del coet i es va situar autònom a l’espai.\nEl llançament s’havia suspès en tres ocasions a causa de problemes tècnics. Programada inicialment per al passat 21 de febrer, aquesta missió, la primera de l’any per a la companyia aeroespacial Arianespace, va ser ajornada en detectar-se problemes en una resistència del coet i en un giroscopi. Tres dies després, també va caldre suspendre l’enlairament a causa d’una fallada en el sistema de comunicació de l’Hot “Bird 7ª”. El tercer ajornament va tenir lloc dijous passat, per un problema de pressió.\nEl “Spainsat” suposa la culminació del projecte iniciat amb el llançament del satèl·lit “Xtar-Eur” i està destinat a la cobertura de les labors humanitàries, enviament d’imatges a centres de decisió, operacions militars, seguretat i intel·ligència, serveis d’ambaixades, i comunicacions governamentals d’Espanya.\nDurant quatre anys han treballat unes 200 persones en aquest projecte de satèl·lit, construït per Space Systems Loral a Califòrnia (EUA) i que serà operat des d’Arganda del Rei (Madrid) i des del centre atlàntic de Maspalomas (Gran Canària).\nAmb una massa a l’enlairament d’uns 3.700 quilos, el “Spainsat” està equipat amb 13 transponedores en banda X i un en banda Ca. S’estabilitza en tres eixos, compta amb dues ales de quatre panells solars de sis metres de longitud aproximadament i té una vida benvolguda mínima de 15 anys. La seva posició estarà a 30 graus oest, sobre l’Atlàntic.\nPer la seva banda, l’Hot “Bird 7A”, el vintè primer satèl·lit que Arianespace llança a l’espai per Eutelsat, estarà en una òrbita de 13 graus aquest, posició estavella de l’operador europeu per a la difusió de cadenes de televisió i emissores. Aquest enginy, construït per Alcatel Alenia Space, va equipat amb 38 repetidors en banda Ku.\ncomunicacions satèl·lit spainsat


Renfe, Ibèria, Ryanair: aquestes són les vagues de transport de l’últim cap de setmana d’agost que també afectaran El Prat | El Prat Llibertari\nAquestes són les principals vagues i aturades previstes per a aquest cap de setmana a l’Estat Espanyol.\nMés aturs i cancel·lacions en Renfe\nEls dies 30 d’agost (divendres) i 1 de setembre (diumenge) estan convocades la tercera i quarta jornada d’aturades del sindicat CGT a Renfe per a reclamar, entre altres coses, un augment en la taxa de reposició del personal. Amb aquestes dues dates es posa fi a les vagues organitzades pel sindicat aquest estiu, que van començar amb una primera jornada el 31 de juliol i una segona convocatòria el 14 d’agost.\nEls aturs convocats afectaran dues franges horàries: entre les 12.00 i les 16.00 hores i entre les 20.00 i les 24.00 hores. En el conjunt dels quatre dies d’aturs s’han cancel·lat 1.152 trens, dels quals uns 360 estaven prevists per a aquest cap de setmana.\nEl sindicat ha criticat els serveis mínims decretats pel Ministeri espanyol de Foment (als quals es pot accedir aquí, amb els trens que sí que circulen els dies de vaga) com a abusius, en impedir ” el dret a la vaga amb el lliurament de les cartes de serveis mínims al 100% dels maquinistes, interventors i supervisors de serveis a bord”.\nPersonal de terra d’Ibèria al Prat i Madrid\nEls treballadors del personal de terra d’Ibèria en els dos aeroports amb més passatgers de l’estat, el de Barajas a Madrid i el del Prat, estan convocats a deixar els seus llocs en dues jornades de vagues: el divendres 30 i el dissabte 31 d’agost.\nUna de les conseqüències ha estat la cancel·lació de 54 vols per part de Vueling que havien de sortir avui, 30 d’agost, de l’aeroport de Barcelona-El Prat. La companyia ha anunciat que en les pròximes hores anunciarà els vols afectats per al dissabte.\nEn el cas dels empleats en l’aeroport català es tracta de la tercera ronda d’aturs, després que no s’aconseguís un acord entre l’aerolínia i els representants dels treballadors aquest dimecres en la mediació oferta per la Generalitat del Principat. El Govern va culpar ahir a Ibèria del fracàs en la negociació per “no voler garantir els acords aconseguits”. Per als empleats de l’aeroport de Madrid aquesta convocatòria suposa la primera de mobilització.\nEntre les reclamacions de la plantilla destaca la reducció del personal amb contractes temporals a través de conversions en fixos, així com noves contractacions per a alleujar la càrrega de treball i “revertir les retallades laborals que es van dur a terme en el passat”.\nPrimera jornada de vaga en Ryanair\nAquest 1 de setembre, diumenge, tindrà lloc la primera jornada de vaga –d’un total de deu dies de vages al llarg de setembre– a la qual estan dits els tripulants de cabina de Ryanair en les 13 bases que l’aerolínia irlandesa té a l’Estat Espanyol. Els dies de vaga convocats, que afecten a tots els caps de setmana del pròxim mes, són: 1, 2, 6, 8, 13, 15, 20, 22, 27 i 29 de setembre.\nPrecisament la protecció de quatre d’aquestes bases (Las Palmas de Gran Canaria, Tenerife, Lanzarote i Girona), que la multinacional pretén tancar, és un dels principals objectius de la mobilització, així com lluitar contra l‘acomiadament col·lectiu sense precedents que la companyia ha anunciat a la plantilla. Mancant que Ryanair aporti les xifres oficials, els sindicats calculen que podria suposar l’acomiadament de 512 treballadors.\nEl Ministeri de Foment va decretar aquest dimecres els serveis mínims per a aquestes deu jornada de vaga, amb el 100% per als vols domèstics no peninsulars, entre altres. El sindicat USO els ha qualificat de “abusius” i ha anunciat concentracions de protesta.\nTambé contra els tancaments i el ERO previstos per Ryanair, els seus pilots amenacen amb anar a la vaga per primera vegada a l’estat, com va anunciar ahir el sindicat de pilots Sepla. Les seves dates d’aturs previstes són cinc dies de setembre: 19, 20, 22, 27 i 29 de setembre.\nVaga indefinida de vigilants del Prat\nMés enllà de les vagues en dates assenyalades, roman la vaga indefinida de 24 hores de la plantilla de de Trablisa, encarregada de la vigilància en els controls de viatgers de l’Aeroport del Prat, que va començar divendres passat 9 d’agost després de fracassar la mediació entre els treballadors i la companyia. Els serveis mínims decretats es van fixar en el 90%.\nEl conflicte es manté sense avanços, amb l’amenaça amb entrar en una etapa de judialització per l’existència de demandes creuades entre empresa i comitè. Segons informa EFE, la primera cita en els tribunals serà el pròxim 18 de setembre, per la denúncia de Trablisa que exigeix que es consideri “il·legal” la convocatòria d’aturs.\nEntre les reclamacions de la plantilla figuren un plus d’un euro per hora per la “càrrega física i mental que suporta” aquest col·lectiu per l’afluència de viatgers i hores de treball, i la recuperació del plus d’aparcament. Els treballadors també demanen descansos de deu minuts per hora i formació per a tota la plantilla, entre altres qüestions.\n«L’efecte d’aquestes vagues s’han vist minimitzades per la imposició pel part del govern espanyol d’elevats serveis mínims als treballadors, que poden arribar fins al 90%, en el cas de Trabisa, o del 100% en el cas dels maquinistes, interventors i supervisors de Renfe, o per als vols domèstics no peninsulars en el cas de Rynair i serveis de terra d’Iberia.».\n← Està realment justificat l’augment de la percepció d’inseguretat al Prat?\n25 anys del “Pla Delta” →


La Generalitat torna a alliberar la mobilitat a partir del 26 d'abril | Ràdio Cubelles\nLa Generalitat torna a alliberar la mobilitat a partir del 26 d'abril\nEl govern català opta per retirar el confinament comarcal, també suprimeix les limitacions de superfícies comercials, però manté la resta de restriccions sanitàries.\nLa consellera de Salut, Alba Vergés, ha anunciat aquest dijous que el PROCICAT ha decidit flexibilitzar algunes mesures a causa de la situació estable en què es troba la pandèmia. Tot i això, ha recordat que les unitats de cures intensives continuen per sobre el llindar de 500 pacients.\nPrincipalment, a partir del dilluns 26 d'abril ja hi haurà lliure circulació a Catalunya i per tant es reobre el perímetre comarcal. A banda de la mobilitat, es recuperen les classes presencials als estudis post obligatoris com el Batxillerat i els cicles formatius. Pel que fa a les activitats esportives amb públic i els actes religiosos, l’aforament passa del 30% al 50%. I també s’habilita l’obertura dels espais infantils lúdics amb un 30% de la seva capacitat i sense l’obertura dels serveis de bar o de restauració.


2A FASE 1aCAT.F. (Ascens)\n3A FASE 1aCAT.F. (4ts)\nEl Castelldefels suma un triomf i dues derrotes al primer cap de setmana de Fase d'Ascens\nAscens a Divisió d'Honor Femenina\nEl Castelldefels ha iniciat la seva participació a la fase final de Divisió de Plata femenina, i d'ascens a Divisió d'Honor, a Valladolid amb un triomf i dues derrotes. Uns resultats no massa positius, però que mantenen a les catalanes amb opcions de cara a la segona part de la fase, que es disputarà el cap de setmana del 25 al 27 a València.\nmaig 13, 2012\nInés Solana (Molins de Rei) ens parla de l'eliminatòria d'ascens a Plata\n"Esperemos que todo salga bien y el próximo fin de semana poder sentenciar el ascenso en nuestro campo" Inés Solana (capitana del CE Molins de Rei)\nAquest cap de setmana el Molins de Rei femení es juga la meitat de les seves opcions d’ascens a la Divisió de Plata femenina. Havent superat ja el primer sector jugat a casa seva, aquest dissabte 12 de maig viatgen a Vigo per jugar-hi el primer partit de la segona fase. Una eliminatòria directa que dóna l’ascens directe a la segona categoria estatal. El partit es jugarà dissabte a les 20:30 h.\nMolins de Rei i Granollers en busca d'un bon resultat a fora per assolir l'ascens a casa\nAscens a Divisió de Plata Femenina\nEl Molins de Rei i el BM Granollers juguen el partit d'anada de l'eliminatòria decisiva, que és a doble partit, i del qual tenen la tornada a casa. Els guanyadors de les sis eliminatòria aconseguiran l'ascens a la segona màxima categoria de l'Estat.\nmaig 9, 2012\nEl Castelldefels comença la fase final d'ascens a Divisió d'Honor\nEl Castelldefels inicia la seva participació a la fase final de Divisió de Plata femenina, i d'ascens a Divisió d'Honor, aquest divendres dia 11 a Valladolid. Aquesta fase final consta de sis equips dels quals pujaran només els dos primers.\nMolins de Rei i BM Granollers segueixen endavant en busca de la Divisió de Plata Femenina\nFases d'ascens a Divisió de Plata femenina\nGran cap de setmana a les fases d'ascens a Divisió de Plata Femenina que es van disputaran entre els dies 27 i 29 d'abril. Els dos representants catalans van aconseguir sumar els sis punts en joc, passant a la següent fase com a primeres de grup. Ara els queda només un pas, passar una eliminatòria directa contra un segon classificat d'un altre grup, par tal d'aconseguir l'anhelat ascens.\nMolins de Rei i BM Granollers buscaran l'ascens a la categoria de plata\nLes fases d'ascens a Divisió de Plata es disputaran aquest cap de setmana entre els dies 27 i 29 d'abril. A casa nostra tindrem el Molins de Rei que com a campió de Catalunya es va guanyar el dret a jugar-la a casa amb el suport del seu públic.\nEl Castelldefels es proclama campió del grup... i ara a per l'ascens!\nGran notícia per l'handbol femení català: el Castelldefels va aconseguir el títol del grup B de la Divisió de Plata femenina. Ara només els falta posar la cirereta al pastís aconseguint l'anhelat ascens a la Divisió d'Honor, la màxima categoria estatal!\nEl Castelldefels, amb la fase assegurada, ara vol el títol de campiones de grup\nSeguim el repàs setmanal al més destacat dels equips catalans femenins, tant els que juguen en categories estatals com catalanes. El punt d'interès de la setmana és clar: veure si el Castelldefels –amb les fases d'asecens assegurades– pot assolir el títol de Divisió de Plata femenina.\nPàgina 197 de 204


Montesa ha acollit la sessió inicial del segon cicle de les Jornades sobre Emprendedurismo i Economia Social i Sostenible, organitzades la Universitat de València (UV) a través del seu projecte Aula Empresocial, amb finançament de l’àrea de Cooperació Municipal de la Diputació de València i col·laboració del servei de Desenvolupament Local de Divalterra.\nEn la primera part d’esta primera jornada comarcal, que ha comptat amb la presència de l’alcaldessa de Montesa, Analía Juan, així com amb representants de la corporació municipal, s’han exposat les principals línies de treball a tindre en compte en matèria d’economia social i sostenible, com a garant de progrés econòmic i social en l’àmbit local.\nLes xarrades han sigut a càrrec de la professora titular de la Universitat de València-Institut Universitari Polibienestar, Antonia Sajardo, i el responsable de Programes i Projectes Fundació Novaterra, Emili Altur. A continuació, ha tingut lloc una taula d’experiències amb la participació d’empreses i organismes com l’Escola Rural de Emprendedurismo Social-ERESS, Nortpalet, i Gestalmur.\nL’estructura d’estes sessions es repetirà en les pròximes cites d’aquesta jornada, que se celebraran al llarg d’enguany a Cullera (1 d’abril), la Font d’en Carròs (3 de juny) i Requena (6 d’octubre).\nLes jornades estan especialment dirigides a Agents de Desenvolupament Local (ADL’s) i resta de personal tècnic municipal; així com persones emprenedores, empreses, col·lectius interessats en cooperativisme i economia sostenible, docents i alumnat dels últims cursos d’instituts d’educació secundària.\nA més de les jornades comarcals, este cicle contempla altres accions en les quals s’analitzaran aspectes com la gestió de les associacions i les particularitats de les cooperatives com a fórmula per a l’emprenedoria.\nAixí, Xirivella (26 de març), Alcàsser (10 de juny) i Montserrat (15 d’octubre) acolliran sengles accions formatives centrades en els aspectes jurídics, comptables, fiscals i laborals de la gestió d’associacions en les quals es pren com a punt de partida una associació típica i es desenvolupen de manera pràctica qüestions com la relació amb la seu electrònica de l’Administració o altres matèries a les quals han de fer front els responsables.\nD’altra banda, s’han programat a Ayora (22 d’abril), Xàtiva (14 de maig) i la Font de la Figuera (10 de setembre) trobades per a donar a conéixer la fórmula de l’emprenedoria en cooperatives, dirigides fonamentalment a alumnat i professorat de Batxillerat o cicles formatius.


El Quartet de Bianya i el Cançoner de la Garrotxa, protagonistes del Jazz a la fresca de la Vall de Bianya - Garrotxa Digital\nLa Vall de Bianya, Publicat a les 14.05\nComentaris tancats a El Quartet de Bianya i el Cançoner de la Garrotxa, protagonistes del Jazz a la fresca de la Vall de Bianya\nDivendres a la nit els paratges de l’Esglèsia de Santa Margarida de Bianya serà el punt de trobada de la nit de jazz a la fresca. Enguany el grup Quartet de Bianya tornarà a ser el cap de cartell de la jornada acompanyats aquesta any pel cançoner de la garrotxa Angel Girona i Marc Busquets. La cita serà a dos quarts de deu del vespre.\nLa Vall de Bianya acollirà aquest divendres una nova edició del Jazz a la fresca. Els paratges de l’Església de Santa Margarida de Bianya tornaran a ser de nou l’escenari on el jazz n’és el protagonista.\nLa formació garrotxina Quartet de Bianya, habitual de l’esdeveniment, actuarà de nou en primer lloc. La seva participació en l’acte és el més esperat de la temporada per al grup.\nLluís Casas, membre del Quartet de Bianya, “Senzillament ens trobem com a casa i estem molt agraïts a l’Ajuntament de la Vall de Bianya. I sempre que ens hi vulguin estarem encantats de participar-hi”.\nEl grup Quartet de Bianya, especialitzat en música jazz tornarà a sorprendre al públic que assisteixi amb temes desconeguts.\nJordi Marguí, membre del Quartet de Bianya, “intentem fer un tipus de musica que és desconeguda. Busquem sorprendre al públic amb temes més desconeguts o potser no tant estàndards”.\nEl cartell de la nit es completarà amb el cançoner de la Garrotxa, Àngel Girona i Marc Busquets. La nit de jazz a la fresca pretén acostar un any més aquest tipus de música a tots els públics. La bona acollida entre el públic consolida la nit de jazz com una de les activitats més destacades del municipi


Kissonerga Apartment Pafos Xipre - Ofertes d'hotels amb els MILLORS DESCOMPTES EN LÍNIA\nNicola Karagianni 7, Kissonerga, Pafos, Xipre, 8574 - Veure al mapa\nDissenyat tant per oci com per negoci, Kissonerga Apartment està situat idealment a Kissonerga; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nKissonerga Apartment també ofereix moltes instal.lacions per enriquir la seva estada a Kissonerga. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, transport hotel/aeroport, habitació familiar, instal.lacions de barbacoa.\nL'ambient de Kissonerga Apartment es reflexa en cada habitació. aire condicionat, calefacció, escriptori, balcó/terrassa, aparell de televisió són només algunes de les comoditats a la vostra disposició. L'hotel ofereix meravelloses instal.lacions d'oci com piscina exterior, jardí que faran de la vostra estada una experiència inoblidable. Sigui quina sigui la seva raó per visitar Kissonerga, el Kissonerga Apartment és el lloc perfecte per una estimulant i emocionant escapada.


CCOO ha denunciat aquest dilluns que més d’un 30% dels treballadors que han passat un examen mèdic en les revisions mèdiques per l’amiant pateixen afectacions pulmonars, un alt volum d’afectats que l’empresa ha negat categòricament. Segons l’empresa, fins ara “han aparegut els 22 casos d’alteracions pleurals que ja s’han donat a conèixer” i hi hauria a banda un nombre indeterminat de casos “que estan en observació, pendents de diagnòstic, per si s’han de declarar com a malaltia professional o no, que pot estar relacionada amb l’amiant o no”.\nEl membre del comitè de salut del metro de Barcelona, José Manuel Moreno, ha assegurat que de les 802 persones que s’han sotmès a la revisió, 22 tenen afectacions pleurals i 22 més de laringe, que TMB no reconeix. A més assenyala 249 afectats més de diferents tipus, que s’hauran de controlar amb un TAC anual (65 casos) o semestral (25). Per la seva banda, el responsable de salut laboral de CCOO, Francesc Montoro, s’ha preguntat en “quin preu es valora la salut d’una persona” i ha destacat la necessitat “‘anar més lluny i fer prevenció”. “Passa en el metro però també en la indústria de l’àmbit de manteniment ferroviari i en la construcció”, ha afegit.\nTMB ha advertit que “les dades aportades [per CCOO] no es corresponen amb la realitat”. “En els exàmens de salut, que es fan amb TAC d’alta resolució, poden detectar-se molts tipus d’anomalies, que es deriven a especialistes perquè les valorin i que no tenen necessàriament relació amb l’amiant”, indica en un comunicat. Les valoracions les fan “especialistes externs, el criteri dels quals és el que preval”. Pròximament, afegeix TMB, s’oferiran dades actualitzades a la reunió ordinària mensual en la qual es comparteix tota la informació amb el Comitè de Seguretat i Salut. “L’amiant és un problema de la màxima preocupació de TMB, que està fent un gran esforç, tècnic, humà i econòmic per abordar-ho”, conclou la direcció, que considera que les acusacions de CCOO “ocasionen intranquil·litat i alarma entre els treballadors i usuaris del metro”.\n“L’empresa segueix sense fer res ni reconèixer-ho. No tenim cap dada, ens hem vist obligats a interposar inspeccions de Treball perquè ens donin alguna dada”, ha lamentat el membre del comitè de salut del metro de Barcelona, José Manuel Moreno, en roda de premsa coincidint amb la jornada de vaga convocada pels treballadors contra la gestió que fa l’empresa en aquesta crisi.\nEl responsable de salut laboral de CCOO, Francesc Montoro, ha comentat que possiblement no es pot demostrar que hi hagi una “causalitat” entre l’amiant i les afectacions però sí que ha ressaltat que és un percentatge molt elevat respecte altres empreses, on “segurament no arribi al 30%”. Per això, ha demanat a empreses i administracions “no tirar pilotes fora”, així com “polítiques públiques” per part de la Generalitat i dels ajuntaments, amb la creació d’un parc públic amb instal·lacions que puguin contenir amiant.\n“No volem alarmisme”\nEn aquest sentit, s’ha referit al fet que hi ha escoles que encara tenen uralita. “No volem alarmisme de cap manera, volem intervenció i prevenció, però si les administracions i empreses no es belluguen és terreny abonat per l’alarmisme i els ‘franctiradors’ que començaran a presentar demandes a dojo”, ha avisat Montoro. Montoro ha afegit que les demandes de quantitat “no posen remei” sinó que “reparen econòmicament el dany”. “L’estratègia que cal seguir és reconèixer el problema, atacar-lo conjuntament i posar-nos a treballar treballadors i empreses i també des de l’àmbit institucional”, ha indicat.\nPer la seva banda, el secretari d’organització del sector ferroviari estatal, Rafael Garcia, ha comentat, respecte a la demanda “inajornable” del sindicat per crear un fons de compensació per a les víctimes de l’amiant, que és la “solució més equànime” i que ja s’ha implantat a França i Bèlgica, per exemple. Garcia ha advertit que en els propers anys sortiran nous casos i que les empreses “intentaran rentar-se’n les mans” argumentant que ja no tenen amiant en el seu procés productiu i que la llei ja fa anys que no permet utilitzar-lo.\nEn la roda de premsa, també hi ha participat el membre de CCOO el metro de Madrid Alfonso Blanco, que ha explicat que “en breu” es pot haver de suprimir el servei en alguna de les línies per falta de trens, ja que les unitats on es detecta es precinten i s’immobilitzen fins que no es tregui l’amiant. Fins ara, n’hi ha 62. En el cas de la capital espanyola, s’han detectat quatre afectats, dels quals dos han mort, i ha avançat que properament es podrien anunciar dos casos nous.\nEl nombre de membres de la plantilla en seguiment per afectacions ascendeix a uns 1.500\nLes associacions de veïns exigeixen la creació d’un certificat per als edificis sense amiant\nProposen un registre per controlar quins espais estan construïts amb la fibra tòxica\nEl conseller delegat de TMB ha afirmat que l'empresa vol "esvair qualsevol tipus de dubte" sobre la perillositat per a treballadors i usuaris


A qualsevol nivell educatiu de l’Escola Nausica, entenem la cultura de la sostenibilitat en l’alumnat. Tenim el convenciment que un model de societat basat en equilibri amb el medi ambient serà fonamental per afrontar i superar els reptes del present i del futur. Participem en programes específics d’Escoles més Sostenibles on estudiem i valorem les necessitats del centre i dels alumnes. Gràcies a aquest lligam, gaudim d’una constant aportació d’eines, recursos i coneixements. Aquests ens ajuden a comprendre la importància del funcionament ecològic i sostenible.\nEls més menuts ja participen en l’escola en la cura de l’hort. Van aprenent a portar embolcalls reutilitzables, a classificar les deixalles, a no malbaratar recursos i a ser conscients que l’aportació individual suma constantment en la millora col·lectiva. És fonamental aprendre les bases per un bon funcionament ciutadà.\nTambé fem més verda l’escola. Entre tots i totes mantenim el jardí vertical del mur, que també ens ajuda a minimitzar el soroll del trànsit, enfilant l’heura i el del costat de l’hort amb diferents plantes.\nA més de les tasques d’aula, participem en projectes externs que ens aporten un plus en el coneixement. Atenint-nos a la diversitat de l’alumnat amb l’experiència real dins del món i que promouen l’interès per les matemàtiques, la ciència i la tecnologia.\nLes noves tecnologies i Nausica.\nImpulsen canvis dins la nostra societat. Resulten ser eines molt potents al servei de l’aprenentatge. El desplegament de competències digitals tracta un conjunt d’habilitats, coneixements i també d’actituds que els alumnes han d’anar assolint durant l’escolaritat.\nDisposem d’iPad socialitzats, per tal que s’iniciïn en el món de les aplicacions juntament amb els mestres que els acompanyen, només usats per l’alumnat de Primària. És molt positiu aprendre conjuntament i tenir un esperit crític enfront del què i com s’aprèn. La tecnologia té el seu paper facilitador de feines, i també d’aprenentatges. Pot ser enriquidor si donem el tractament i ús adequat.\nA l’Escola Nausica apostem per un aprenentatge competencial de les matemàtiques a partir del diàleg i la manipulació. Amb INNOVAMAT vivim les matemàtiques amb il·lusió. És una visió de les matemàtiques diferent i dinàmica, centrada en els alumnes. Les sessions, molt ben guiades, parteixen d’una proposta manipulativa i amb reptes molt engrescadors i oberts on les respostes poden ser diverses. És una proposta educativa de gran qualitat on tots ens sentim un equip potent i en constant evolució.


PROHIBIR L'ELECTRÒNICA GRAN POT FER QUE ELS VOLS SIGUIN MÉS SEGURS, PERÒ NO PER LA RAÓ QUE ESTEU PENSANT - AVIACIÓ - 2021\nDimarts a primera hora, el Departament de Seguretat Nacional va confirmar una "millora de la seguretat específica que restringeix els" grans dispositius electrònics "a les cabines dels vols als Estats Units des de 10 aeroports de l'Orient Mitjà. La por és que puguin utilitzar-se per a contraban de dispositius explosius. —Almenys peces crucials de bombes improvisades — en avions comercials. El Regne Unit ha adoptat una política similar, i segons suposa que el Canadà es planteja fer el mateix.La gran pregunta, però, és si releguen o no aquests aparells al dipòsit de càrrega. passatgers més segurs.\nEls dispositius de la llista inclouen la majoria de dispositius considerats més grans que la mitjana dels telèfons intel·ligents, com ara ordinadors portàtils, tauletes, lectors electrònics i reproductors de DVD portàtils. També s’estén a les càmeres, que tenen un factor de forma decisivament diferent que la resta d’objectes plans i rectangulars de la llista.\nLa bomba de portàtil no és un concepte nou. Tan recentment com el 2016, un atac a una companyia aèria de Somàlia va aconseguir bufar un forat al fuselatge d'un avió comercial. Com que l'explosió es va produir a una altitud relativament baixa, el pilot va poder aterrar amb els passatgers a bord encara amb seguretat, tot i que el terrorista va ser expulsat de l'avió. En aquest cas, es va informar que la bomba del portàtil era prou sofisticada per enganyar la màquina de rajos X al punt de control de seguretat.\nSegons Greg Feith, consultor en seguretat de l’aviació i antic investigador sènior de seguretat aèria de la Junta Nacional de Seguretat del Transport, una de les variables claus de l’eficàcia d’aquest reglament és el procediment de seguretat de l’equipatge verificat a cada aeroport. "Seleccionen bosses aleatòries per seleccionar-les o comprovar-ne totes?" demana, evocant el tràgic accident del vol 103 de Pan Am, que va succeir després de l'explosió d'una bomba incorporada a un reproductor de cassets d'àudio i controlada amb l'equipatge. "És difícil saber exactament per què es diu aquesta prohibició d'aquesta manera, però posarà les persones en alerta i augmentarà la seguretat, cosa que pot ser un element dissuasiu".\nEl nou reglament pot resultar eficaç per fer front a una amenaça específica, i també planteja algunes altres preocupacions al seu torn.\nUn dels principals inconvenients de la regulació és el possible risc de seguretat personal creat quan els passatgers es veuen obligats a revisar dispositius com ordinadors portàtils i tauletes, que sovint contenen gran quantitat de dades personals. El procés de revisió de seguretat envoltat pot provocar ansietat quan es prenen objectes valuosos darrere de la cortina. Com algú que viatja regularment amb milers de dòlars amb equips de càmeres professionals, el pensament d’haver-lo guardat a l’estómac de l’avió és suficient per fer-me replantejar els meus plans de viatge completament. Els viatgers de negocis tenen un moment similar quan han de recollir l'equipatge a la destinació sense saber si els seus dispositius han estat manipulats, perduts o fins i tot robats. Les dades personals contingudes en aquests dispositius sovint són més valuoses que el maquinari en si.\nMolts d’aquests dispositius de la llista també contenen piles que la FAA prohibeix expressament en equipatges registrats si les cèl·lules no estan “instal·lades” als seus dispositius. De manera que, si porteu una bateria portàtil o una càmera addicional, haurà d’incloure el producte mentre que el dispositiu real circuli al dipòsit de càrrega. Això deixa molt marge d’error per part del viatger.\n"La indústria de l'aviació encara intenta tractar els problemes d'incendis causats per les bateries d'ions de liti diu Feith." Moltes estances de càrrega tenen detectors de fums o fins i tot sistemes de supressió d'incendis, però sovint només ho faran amb aigua. A més, està en un lloc inaccessible perquè la tripulació tracti de combatre el foc. "\nSi bé un esdeveniment incendiari a la zona de càrrega presenta alguns riscos únics, Feith continua afirmant que les possibilitats d’un esdeveniment d’aquest tipus són extremadament minses.\nUn altre punt de discussió que alguns plantegen pel que fa a la regulació és que els telèfons intel·ligents encara es permeten en cabines, però sembla que és una simple qüestió de volum. Un material més explosiu es pot encaixar en un dispositiu electrònic gran com un ordinador portàtil que en un telèfon intel·ligent. Segur, podeu empaquetar un telèfon mòbil amb prou explosius per fer mal, diu Feith. Però, les regulacions de líquid dels avions van entrar en vigor després que algú portés líquid explosiu en un avió. Van pensar que tres unces eren suficients per fer un embolic, però no era suficient per enderrocar un avió ". Lògica similar s'aplica aquí.\nAra mateix, no hi ha cap indicació sobre quan es derogarà el reglament o si fins i tot es podria ampliar, i és probable que no en tinguem gaire coneixement. Probablement mai sabrem què tenen el DHS i la TSA pel que fa a intel·ligència, diu Feith. En definitiva, una regulació com aquesta pot tenir un efecte global sobre la seguretat dels passatgers, sobretot davant d’una amenaça específica i creïble, però el cost global va més enllà de l’avorriment d’un vol internacional aguantat sense un iPad.\nEstalviar Groenlàndia podria salvar el món\nAquests drons planten arbres disparant podes de llavors a terra\nEls esculls pròfins de Cuba són ideals per a descobrir grans taurons martell\nBodyByDarwincom : Prohibir l'electrònica gran pot fer que els vols siguin més segurs, però no per la raó que esteu pensant © 2019. All Rights Reserved.


El nostre hospital | somdoctors\nSom alumnes de sisè. Doctors i doctores en potència. Investigadors amb ganes d'aprendre i d'explicar el què hem descobert. Volem ajudar als/les nostres pacients i ajudar als/les altres a conèixer tot el que cal saber del nostre cos. Llegim, escrivim i aprenem a partir del medi natural i de les relacions amb els altres.\nFem informes mèdics i així practiquem el text expositiu. Atenem pacients de totes les edats que venen a la nostra consulta d'atenció primària. Investiguem a partir dels símptomes que ens expliquen i que nosaltres descobrim. Fem medi i expressió escrita d'una manera vivencial i significativa.\nTreball cooperatiu / I.M.\nFem grups de metges experts en diferents aparells del cos humà que tracten als/les pacients que venen a la nostra consulta. Treballem de forma cooperativa i cadascú aporta el millor de si mateix/a pel bé del treball del grup, dels i les nostres pacients i de la resta de companys que aprendran els aparells del cos humà que el nostre grup presentarà al simposi.\nVisitem als/les pacients, estudiem els símptomes i els aparells del cos afectats directa o indirectament. Fem deduccions i donem diagnòstic, tractament i derivació a l'especialista.\nAmb tot això escrivim textos expositius que després presentem a la resta de companys/es en un simposi de metges.\nMés sobre com ho fem >>\n@2015-2016 doctors/es de 6è curs\nEscola Anselm Clavè\nClica aquí o ves a la\nInformes mèdics / Informes médicos de @JorgeHuna & @OscarOrfu està subjeta a una llicència de Reconeixement No Comercial-Compartir Igual 4.0 Internacional de Creative Commons.\nEls permisos addicionals als d'aquesta llicència es poden trobar a weticyou.wixsite.com/portfolio.


Nom: CAN MUXAC\nAltres noms: Can Muixach\nÉs una casa entre mitgeres de planta i pis, amb un garatge al costat esquerre i pati a la part posterior. Sembla ser la remodelació de dues cases contigües preexistents. La planta baixa presenta una porta amb arc conopial i la primera té una gran obertura dividida per una columneta d’estil neogòtic amb balcó de ferro forjat. El parament és estucat simulant carreus, a la planta baixa, i amb esgrafiats de motius florals de la gama dels vermells, al primer pis. El balcó està profusament decorat amb garlandes i motius vegetals, l’obertura rectangular té guardapols esculpit i porta inscrites les inicials del propietari, J i C. L’edifici està acabat amb un pinacle ornamentat amb relleus amb motius vegetals de color vermell i verd.\nEl garatge té un tancament de ferro forjat molt treballat i porta la data de 1910 i al capdamunt té un terrat amb barana de ferro corvada. És una edifici d’època modernista en el que perviuen molts element neogòtics. És una casa entre mitgeres de planta i pis, amb un garatge al costat esquerre i pati a la part posterior. Sembla ser la remodelació de dues cases contigües preexistents. La planta baixa presenta una porta amb arc conopial i la primera té una gran obertura dividida per una columneta d’estil neogòtic amb balcó de ferro forjat. El parament és estucat simulant carreus, a la planta baixa, i amb esgrafiats de motius florals de la gama dels vermells, al primer pis. El balcó està profusament decorat amb garlandes i motius vegetals, l’obertura rectangular té guardapols esculpit i porta inscrites les in...\nA finals del segle XIX i principis del segle XX, la ciutat de Santa Coloma experimenta un fort creixement econòmic i la pujança de la burgesia local. Un seguit de prohoms de la ciutat impulsen la construcció d’edificis d’estil modernista amb l’emblemàtic Casino i les vivendes particulars. L’edifici va ser construït com a vivenda unifamiliar per Joan Corominas Muixach.\nCOAC Girona Fitxa núm 3797


Un polèmic reportatge sobre Catalunya a Antena 3 (Romania) (i III)\n14 de novembre de 2017 General, Romania / República de Moldàvia\nAl final del segon lliurament d’aquesta sèrie sobre el reportatge d’Antena 3 (Romania) vam veure un intent de contextualització històrica que no anava més enllà del final de la Guerra Civil al 1939 i parlàvem de la tesi de Paul Gabor segons la qual voler la independència és un gest absolutament hipòcrita i egoista perquè si Catalunya és rica és precisament gràcies a les lleis espanyoles i als fons de la Unió Europea.\nA partir del minut 19.25, la veu en off es demana: “Per quin motiu Marcela Topor ha donat suport a la independència? Potser per amor al seu marit, potser perquè no ha tingut en compte els fets històrics, potser perquè tenia moltes ganes de ser la primera dama d’un nou país aparegut al mapa d’Europa. En tot cas, dues coses són certes: d’una banda, que mentre ha estat primera dama de la província els romanesos d’allà no hi han guanyat gaire.” Per explicar això, apareix novament l’advocada Iulia Buzdugan, que havíem conegut al primer lliurament d’aquest sèrie, i diu: “com que també era romanesa, m’esperava que fes més per nosaltres; en primer lloc, no hi ha traductors romanesos de català. Et donen documents en català i no tens ningú que te’ls pugui traduir perquè amb els romanesos no hi ha cap conveni. Està massa implicada en temes catalans per veure els temes de la seva terra d’origen. Si tenia alguna capacitat d’influir, ni que fos en aquest sentit…”\nDe l’altra, reprèn la veu en off, “ni Marcela Topor, ni el seu marit ni els seus aliats no van calcular les conseqüències desastroses del moviment d’independència, perquè al cor de la Unió Europea el separatisme no es pot tolerar. Els líders de Brussel·les saben prou bé que una separació pot portar-ne una altra i així fins al desmembrament total.” I cita Juncker quan deia: “No tenim cap necessitat de caos i d’una zona euro formada per cent estats diferents, que ja és prou difícil amb disset.” Conclusió de la veu en off: “Per tant, immediatament després del referèndum van aparèixer els primers senyals que, en cas que es declarés la independència, Catalunya perdria la riquesa que té; irònicament, el mateix motiu que havia impulsat la revolta. Les grans companyies han fet front comú i, o bé han canviat de seu social cap a altres províncies o bé senzillament han rebutjat continuar tenint relacions comercials amb els catalans. I els nostres romanesos, immediatament, ho han patit.”\nNovament l’advocada Buzdugan parla de casos de camions que tornaven buits d’Alemanya perquè, sabent que venien de Catalunya, el client no ha volgut satisfer el contracte; o d’empreses de Bilbao que no volien servir comandes. Assegura que hi ha molta gent que vol marxar a fer negocis a una altra banda i que li han trucat romanesos per preguntar-li què han de fer amb els diners que tenen al banc. I la veu torna a rematar-ho al minut 21.49: “I això no és tot: l’Institut Nacional d’Estadística ja ha anunciat pèrdues d’entre el 15 i el 20% en l’àmbit del turisme, en el qual excel·lia Catalunya i que li aportava uns ingressos de cinc bilions d’euros anuals.”\nAl minut 22 reapareix Paul Gabor per explicar que, 25 o 30 anys enrere, tot el que es veu darrere seu era un poblet agrícola i que s’ha desenvolupat amb l’ajuda de la indústria petroquímica i del turisme de la zona. “En un poble on fa 25-30 anys hi havia 5.000 habitants, avui n’hi ha 18.000 o 20.000”, diu Gabor. D’ell, la veu ens explica que ha viscut els darrers 18 anys a Espanya, 13 dels quals a Tarragona, i que ha vist amb els seus propis ulls com es desenvolupava la zona gràcies a les inversions estrangeres. Assegura que avui, amb el seu afinat instint periodístic, “analitza la situació i preveu un futur ple d’ombres per a aquesta regió en cas que el separatisme no s’extingeixi i que tant inversors com turistes en marxin”. Gabor ho explica així al minut 22.50: “Crec que el pressupost municipal cauria un 60-70% o potser més i tot. Per a aquesta zona seria una catàstrofe econòmica!” La veu ho remata parlant de les reserves hoteleres, que assegura que s’han anul·lat a cabassos i que només queden quatre turistes despistats que miren d’aprofitar els darrers dies de sol a la riba del Mediterrani. “Això fa dos mesos que dura, des que va començar a encendre’s l’ambient nacionalista”, diu.\nAl minut 23.50 Gabor insisteix: “A Catalunya, de cara a l’any vinent, en plena temporada turística entre juny i agost, ens podríem trobar amb aquests carrers buits, perquè al cap d’un any les caigudes ja no serien del 10 o el 15% sinó que ens podríem trobar que el turisme ha caigut entre un 50 i un 60%.” I la veu en off diu que novament els romanesos serien les víctimes d’una guerra que no és seva. Gabor ho expressa així: “Nosaltres som jornalers, hem vingut aquí en benefici propi però també en benefici dels d’aquí; i tan bon punt un territori entra en la inestabilitat política i econòmica, els primers que ho pateixen i els qui més ho pateixen són els que han vingut de fora; els darrers a venir són els primers a marxar.”\nAl minut 24.40 el reportatge torna a canviar de lloc per anar a l’empresa que Aurel Sapera [Facebook] té a Montcada i Reixac: As de hielo. Se’ns explica un cas d’èxit empresarial i al final la veu en off diu: “Ara, però, quan entra al magatzem, se li trenca el cor. El seu famós gel és a punt de fondre’s sota el foc de la crisi catalana. Les vendes li han caigut un 30% perquè una part dels 5.500 clients que té han anul·lat les comandes, només perquè a les etiquetes hi diu ‘produït a Barcelona’. Ha perdut molts diners i diu que l’octubre de 2017 ha estat el moment més terrible des que va arribar a Espanya. Ni la crisi financera de 2008 no li va provocar tantes pèrdues com el moviment separatista. I sap que la sortida d’aquest atzucac encara queda lluny.”\nEl periodista Sabin Ciornea i l’empresari Aurel Sapera a la fàbrica d’As del Hielo de Montcada i Reixac.\nEls autors del reportatge fan un tomb per l’empresa i parlen del personal, també romanès. Sapera diu que allà hi ha una mena de Romania en miniatura i el comentari de la veu en off és el següent: “Aquesta comunitat, feliç, tranquil·la i pròspera fins no fa gaire, ara està desorientada, insegura i espantada a causa del moviment independentista, que no sembla pas que es pugui moderar amb les eleccions del desembre si tenim en compte que el marit de Marcela Topor, des de la distància, anima a la continuació del procés.”\nEl que és curiós és el que trobem a la part final del reportatge. “Podríem estar temptats de pensar que Romania se’n podria veure beneficiada, de tot plegat, si aquests romanesos agafessin un avió i tornessin a casa, on farien molta falta [per fer prosperar els seus negocis].” L’un darrere l’altre, però, deixen clar que a Romania no hi tornen: Gabor, perquè odia un sistema ple de familiars i d’amants a tots els nivells infinits de l’administració; Sapera, perquè sap que amb el sistema d’allà li hauria costat 300 anys fer el que aquí ha fet en 12; l’advocada Buzdugan, perquè ja no s’hi veu després d’haver passat tants anys, massa anys per tornar a començar de zero allà. “Quan ho deixes tot a Romania i véns amb una maleta i a partir d’aquí comences a treballar i a treballar, i tens una casa i tens fills… Després d’això, tornar a marxar amb la canalla i amb una altra maleta? És massa per a una persona.”\nAmb el testimoni de Iulia Buzdugan havia començat el reportatge i amb ella mateixa s’acaba. Això sí, no sense el comiat de la veu en off, que us transcric novament: “Es quedaran, doncs, en aquesta terra, on ja ha fet arrels la segona generació d’immigrants romanesos, i continuaran avançant tot pregant que el dia de demà els porti tot allò que els va prendre el dia d’ahir, la seguretat que permeti a aquestes persones fortes, acollidores i amb temor de Déu treballar sense por d’haver de marxar també d’aquí. Una pregària per a ells i per a nosaltres, que tot i ser lluny, ens uneix una cosa: una època tèrbola que vivim tots plegats a causa d’uns interessos ocults i d’uns líders que sembla que hagin perdut el rumb.”\nCarmen Avram, presentadora del programa “În premieră”.


Jorge Javier Vázquez està afectat per la mort de Mila Ximénez | Mediaset\nJorge Javier Vázquez ha reconegut que encara no ha superat la pèrdua i que voldria allunyar-se de la televisió\nper Daniel H. Marín 07/07/2021 15:40h\nEls mitjans de comunicació s'han vestit de dol per la mort de Mila Ximénez. La col·laboradora ha deixat un buit insubstituïble entre els seus companys.\nEl presentador titular de 'Sálvame' era íntim amic de Mila i encara està afectat. En un primer moment va pensar que no estaria preparat per treballar, però finalment ho va fer per honrar la memòria de la seva companya.\nEn una de les seves últimes entrevistes ha confessat que vol retirar-se de la televisió. Té molts negocis fora de les càmeres i està desitjant començar una nova etapa en la seva carrera professional.\nTot fa pensar que Jorge Javier Vázquez vol dedicar-se al món del teatre. Fa diversos anys que treballa en aquest món i, afortunadament, està tenint molt èxit. És més, té previst estrenar la seva última obra al Teatre Tívoli de Barcelona.\nPer celebrar-ho ha concedit una petita entrevista en què ha parlat sobre els temes del moment: 'Supervivientes', Rocío Carrasco i la mort de Mila Ximénez.\nEl català sempre s'ha caracteritzat per tenir una gran valentia, així que sovint carrega sense escrupols contra Antonio David Flores.\nNo obstant això, Jorge Javier va ser el primer que va donar-li la mà. Recordem que Rocío Flores va aterrar a la televisió gràcies a 'GH VI', concurs presentat per Jorge Javier.\nLa situació ha canviat i, fins i tot, s'ha especulat amb la possibilitat que Rocío Flores hagi vetat a Jorge Javier. Rocío se sent traïda i Jorge Javier assegura que Carrasco és víctima.\nJorge Javier plora la mort de Mila Ximénez\nVázquez ha dedicat unes boniques paraules a Mila Ximénez, amb qui tenia una relació molt especial. «Mila va tenir moltíssimes vides: moments d'esplendor, de menys esplendor, d'oblit», assegura Jorge Javier.\n«Els seus últims quinze anys han estat esplèndids, t'ho dic jo que he estat a prop d'ella. Li encantava viure, gaudia amb qualsevol pla», explica.\nMila mai desapareixerà del record dels seus éssers estimats. La gent que la coneixia assegura que, darrere del seu fort temperament, s'amagava una persona amb una capacitat enorme de donar i rebre amor.\n«Tant de bo, quan a mi em toqui marxar, pugui fer-ho amb aquesta sensació. Quan vaig anar a acomiadar-me d'ella estava passant una època molt dolenta i el comiat em va donar força, va ser molt important», confessa Jorge.\nSegons ha explicat, poder acomiadar-se de la seva amiga ha estat una de les coses més boniques que ha viscut. «La vaig veure en pau, tranquil·la, relaxada», comenta al respecte.\nUn altre dels temes més polèmics és el de la famosa herència de la col·laboradora. Abans de marxar va voler que algun dels seus amics tingués un record d'ella, per exemple el quadre que va regalar-li a Kiko Hernández.\n«Hem estat quatre hores junts, som família. Jo conec més de la vida dels meus companys que de la meva família», explica.\n«Encara ens estem fent a la idea. Ens costarà refer-nos, estem en shock», ha lamentat.\nNo hi ha cap dubte que la col·laboradora ha marcat la vida de tots els seus éssers estimats. Ara només poden recordar-la amb afecte i honrar la seva memòria.


Rivera, el dels “Cs” continua mentint a la caça del vot\n20 setembre 2020 15:59\nJoan Lladonet | 10 setembre 2018\nComença a ser cansat i segurament una mica avorrit escriure cada setmana sobre el mateix tema, però és que tal i com va dir l’expresident de la Generalitat de Catalunya Artur Mas, el partit de Rivera va néixer per fracturar la societat civil catalana, i bé que ho intenten cada setmana. Per tant, si ho fan, no em cansaré de denunciar-ho. Devers dijous d’aquesta setmana, l’esmentat Rivera va ser entrevistat per una periodista a TV3, i el polític no va perdre l’ocasió d’atacar amb l’artilleria pesada la persona que l’entrevistava, dient que TV3 era una televisió manipuladora i que estava al servei de la causa independentista. La periodista, que intentava fer una entrevista entretinguda i informativa, va romandre amb els cabells drets, i quan li va preguntar si creia que realment la TV3 estava manipulant la gent que la veia i escoltava, va respondre ell sense miraments que sí, cada dia, que cada dia feien el mateix. Tot això va tenir un motiu, una causa, va ser quan li va preguntar quina seguretat tendria un periodista de TV3 si anava a una de les manifestacions que convocàs el seu partit, “Cs”, recordant els cops que va rebre un de Telemadrid, perquè es pensaven que era de TV3.\nJo el vaig sentir quan responia “cada dia” i em va indignar, perquè ja fa molts d’anys, en fa uns quants, que vaig aprendre què significaven els conceptes d’objectivitat i subjectivitat en periodisme, i que sempre he analitzat quins dels dos conceptes predomina en els mitjans de comunicació, ja siguin diaris, revistes, ràdios o cadenes de televisió i ja sé que la meva anàlisi, per molt que vulgui que sigui objectiva, per molt que m’hi esforci, forçosament hi predomina la subjectivitat. Però, per a mi, tant la TV3, com Catalunya Ràdio són dos mitjans d’informació plurals i molt més objectius que les ràdios i cadenes que emeten dins i per a Espanya. Rivera no ha estat encimbellat a la posició que ocupa per TV3, això és ben segur, encara que sí que ho han fet altres cadenes de televisió que estaven interessades que això passàs. I ara, Rivera, vol pagar el fet d’haver estat tractat objectivament per TV3 per acusar-los de ser un niu d’independentistes. Per a mi, els periodistes de TV3, independentistes o no, votants dels “Cs” o no, són els que fan el periodisme més objectiu que jo hagi conegut. Una de les proves principals és que el problema va ocórrer quan sortia entrevistat a aquesta televisió. Una cosa semblant li passa a Arrimadas, que quan és entrevistada a Catalunya Ràdio no perd ocasió per fer saber que allà no és ben tractada. Això ho duien pensat i ho amollen en qualsevol moment, encara que no sigui gens oportú fer-ho. Però, per a mi, quan fan això, mostren el llautó.\nQuan li demanava a Rivera, a veure quan TV3 feia aquesta classe de periodisme manipulador, aquest contestava que sempre, quan li insistia la periodista que posàs exemples, aquest deia que no ho feia, perquè no li bastaria tot el matí. Al final tot és una qüestió d’ideologia i d’una forma de veure el món d’una manera diferent. I en aquest cas, si Rivera fos demòcrata toleraria les diferents maneres de pensar, però ell, igual que els franquistes, els falangistes i els autòcrates no tolera que existeixi un pensament diferent, i no el tolera, perquè pensa que d’aquesta manera continuarà engrossint el nombre de vots que li permetran arribar a la Moncloa, després de la sotragada passada que va tenir, quan no va poder impedir que hi arribàs el socialista Sánchez. Ara prepara la seva propera escalada i sap que ha de mentir sense escrúpols per aconseguir-ho. Si uns quants poderosos hi veuen guanys, aconseguiran que qualque cadena el dugui cap al palauet del president de la seva Espanya.\nEls “Cs” són molt ximplets. Després de profundes reflexions han arribat a la conclusió següent: hi ha massa independentistes a Catalunya, i de qui és la culpa, perquè els independentistes hi són per culpa d’algú. Aquest algú els ha fet independentistes, perquè sinó serien com ells, “ciudadanos”. Per tant, la culpa, aquella que ningú no vol, és de l’escola, aquella escola que ha fet immersió i ensenyament en català, l’escola ha adoctrinat i ha format independentistes, com si de campaments hitlerians es tractàs. I la resta de la societat ha estat adctrinada per TV3 i Catalunya Ràdio, i en el seu temps pel diari 'Avui'. Aquest són els vertaders culpables segons Rivera, que la unidad de destino en lo universal estigui en perill. Contra aquests s’ha de reinstaurar el 155, aquell article que només en una dictadura seria vigent. Quan diu que té tants de casos i exemples per dir quan li demanen que n’expliqui alguns per demostrar que té raó, a mi me vénen al cap els molts que ja han anat citant des que varen fundar el seu partit. Que TV3 per exemple posi el mapa dels PPCC als informatius del temps, que parlin de presos polítics i no els anomenin delinqüents, que no diguin que la salvatjada de l’1 d’octubre per les forces policials no va ser més que la conseqüència de mantenir l’ordre, que els polítics a l’estranger hi són exiliats, etc. etc. etc., i això no ho poden consentir L’escalada verbal i de la mentida dels dirigents d’aquest partit no ha fet més que començar. El temps ho dirà.\nTú ho has dit Joan, i ara hi podem afegir, MANTIDER I CALUMNIADOR, EMBUSTERO i FARSANTE, l'hòstia que li van pegar ahir quan la U.A.B. va declarar que ell s'autotitulava DOCTORANDO i no ho era, i van anar corrensos a canviar-ho, ha sigut massa, després del seu comportament, ell, i tots els "taronge-blaus" escampant una vegada més, FALSEDATS, son més carronyaires que els voltors i las hienas.Si no hi ha cadàvers, els fabriquen.


El libro de arena - Viquipèdia, l'enciclopèdia lliure\nD'acord amb l'opinió de l'autor, El libro de arena, escrit en l'ocàs de la seva vida, seria el seu millor llibre, apreciació que molts dels seus crítics no comparteixen, en favor d'altres obres com Ficciones.\nLa primera edició, a Buenos Aires, va ser realitzada per Emecé i tenia 181 pàgines. A Madrid, va ser editat aquest mateix any per Ultramar. Consta dels següents textos:\nEl libro de arena (el conte)Modifica\nEl libro de arena és l'últim conte del volum; en aquesta narració, Borges reprèn tòpics desenvolupats en contes anteriors. En particular, El libro de arena sembla ser en molts aspectes una reescriptura de La biblioteca de Babel. Si en aquell conte Borges descrivia una biblioteca infinita, poblada per infinits llibres que contenien infinites vegades tots els textos possibles, en aquest conte aquella fantasia s'expressa en un únic llibre. En la nota final de La biblioteca de Babel, Borges anticipa aquest conte:\nLetizia Álvarez de Toledo ha observado que la vasta Biblioteca es inútil; en rigor, bastaría un solo volumen, de formato común, impreso en cuerpo nueve o cuerpo diez, que constara d'un número infinito de hojas infinitamente delgadas. (...) El manejo de ese vademécum sedoso no sería cómodo: cada hoja se desdoblaría en otra análogas; la inconcebible hoja central no tendría revés.\nEl libro de arena també recull l'obsessió d'un personatge cap a un objecte desenvolupada en El Zahir (o el poder que exerceix un objecte sobre el personatge), així com el recurs de l'autoreferència.\nEl narrador d'aquest conte té el mateix nom que l'autor empíric (Borges), qui rep de mans d'un estrany venedor un llibre sagrat, de pes sorprenent i que du escrit al llom el títol: Holy Writ. La numeració de les pàgines no és correlativa i, una vegada que es passa una pàgina, resulta impossible tornar a trobar-la.\nEl venedor li explica el nom amb què ell mateix l'adquirí de mans d'un rodamón: "ni el llibre ni la sorra tenen principi ni fi". Borges intenta trobar-ne la primera pàgina, però és impossible; el mateix succeeix amb la darrera. Finalment, el compra per una mica de diners i una antiga Bíblia.\nAl cap de poc, Borges només viu per al llibre, que estudia sense descans. Somnia amb aquest en els breus moments en què venç l'insomni; es converteix en un "presoner del llibre". Aleshores, adverteix que el llibre -i ell mateix- eren monstruosos. Se'n desfà en amagar-lo en una lleixa anònima de la Biblioteca Nacional (de la qual el mateix Borges en fou director).\nGuía de lectura (castellà).\nBorges a pie de página Guia literària intertextual per a llegir Borges, amb notes virtuals inserides de manera imaginària en l'obra de Borges, que aclareixen i complementen les abundants referències de l'autor argentí a altres obres literàries. (castellà)\nObtingut de «https://ca.wikipedia.org/w/index.php?title=El_libro_de_arena&oldid=21402060»\nLast edited on 30 juny 2019, at 07:41


Esplugues s'estalviarà 25.000 euros amb una nova xarxa de fibra òptica\nL’Ajuntament d’Esplugues s’estalviarà uns 25.000 euros anuals amb la posada en marxa d’una nova xarxa de fibra òptica de 13 quilòmetres per tot el municipi que també suposarà millores de comunicació entre els edificis municipals i la implantació de punts de connexió wi-fi.\nLa xarxa corporativa, construïda amb les aportacions del Fons Estatal d’Ocupació per a la Sostenibilitat Local, té l’objectiu de potenciar les comunicacions de les 20 instal·lacions municipals repartides per la ciutat, tant en rapidesa com en fiabilitat.\nA més, suposa un important estalvi per a les arques municipals gràcies a la reducció dels serveis que fins ara l’Ajuntament tenia contractats amb les empreses de telecomunicacions, han explicat fonts municipals.\nLes possibilitats de la fibra òptica permeten a l’Ajuntament desenvolupar un sistema de càmeres de videovigilància instal·lades a diversos espais i equipaments públics (parcs de Can Vidalet i Torrents, plaça Blas Infante, Museu Can Tinturé, La Masoveria i la Deixalleria de la Fontsanta) per tal de controlar actes d’incivisme.\nA partir de gener del 2013, sis nous punts de connexió wi-fi estaran disponibles a l’interior de sis edificis municipals: Casa de la Vila, Complex Esportiu La Plana, Edifici Molí, Centre Puig Coca i Casal Robert Brillas.\nA disposició d’empreses\nLa nova infraestructura està capacitada per permetre nous usos, com posar la xarxa de fibra òptica a disposició de les empreses i les llars de la ciutat que vulguin contractar el servei, a través d’una concessió administrativa, via concurs.


Ramis reconeix la mala gestió del parc\nEl conseller se'n considera responsable polític «però la gestió correspon als directors»\nPep Roig | 20 octubre 1998\nMiquel Ramis, com a conseller de Medi Ambient, reconegué ahir a Diari de Balears la seva responsabilitat política pel deficient estat de conservació del Parc Natural de s'Albufera de Mallorca, a Muro, «però "matisà" per davall meu hi ha el director general de Medi Ambient i el director del parc, que són els que s'han de responsabilitzar de la gestió».\nRamis reconegué que durant els dos darrers anys en el parc no s'han complert tal com pertoca les directrius del pla director del parc, la qual cosa ha provocat aquest deficient espai. «La meva obligació política és que hi hagi un pla de gestió i assignar un pressupost, i tot això s'ha fet. Ara, són el director general i el director del parc qui han de fer que això vagi endavant. És veritat que no s'ha fet bona feina, i per tal motiu no hi ha excusa que valgui. El que hem de procurar és que aquest problema no es torni a repetir».\nÉs conscient que el parc natural ara només té un director en funcions. «És veritat, però el senyor Mayol va dimitir no fa gaire més de tres mesos, i aquí estam parlant d'una mala gestió des de fa dos anys. Que no diguin ara que el problema és que el director és provisional», diu el conseller.\nMiquel Ramis diumenge passat de manera particular visità el parc per comprovar fins a quin punt les denúncies publicades al Diari de Balears eren certes. «He de reconèixer "declarà a aquest diari" que està malament, però abans de quinze dies començaran els treballs per netejar els canals». Ramis no és partidari de contractar personal dedicat exclusivament a la neteja dels canals. «És millor encarregar la feina a una empresa i exigir la feina ben feta».


Barcelona posa en marxa nous serveis d’inserció laboral per a joves amb trastorn mental - Diari de la Discapacitat\nIniciDestacadesBarcelona posa en marxa nous serveis d’inserció laboral per a joves amb...\nEls joves rebran suport en formació i recerca de feina // Foto: Ajuntament de Barcelona\nBarcelona Activa posarà en marxa al mes de maig tres nous punts d’inserció sociolaboral adreçats a joves amb trastorn mental als districtes de Sant Andreu, Sant Martí i Nou Barris, que permetran oferir una atenció descentralitzada, específica i personalitzada a uns cent cinquanta joves d’entre 16 i 35 anys amb problemes de salut mental.\nAquesta iniciativa fruit de la coordinació entre l’Àrea de Drets Socials de l’Ajuntament de Barcelona i Barcelona Activa, s’emmarca dins de tres actuacions estratègiques que es portaran a terme al llarg dels propers anys: el Pla de salut mental de Barcelona 2016-2022, l’Estratègia per a l’ocupació 2016-2020 i el Pla de foment de l’ocupació juvenil de qualitat (2016-2020).\nLes persones que accedeixen a aquest nou servei rebran suport en la formació i recerca de feina ajundant a lluitar contra estigmes i estereotips que aquest col·lectiu pateix en el món empresarial i millorar-ne la inserció en el mercat de treball.\nSegons estudis de l’Agència de Salut Pública de Barcelona, la crisi econòmica ha causat un increment del patiment i l’angoixa i un augment de l’assisteǹcia sanitària. D’aquesta manera, els centres de salut mental infantil i juvenil van atendre l’any 2015 un total de 12.066 menors, un 15% més que durant l’any anterior. Un 62% dels atesos eren nois. Pel que fa a la població adulta, el nombre de persones ateses als centres de salut mental va ser de 44.953 (un 5% més respecte a l’any anterior). Un 60% del total eren dones.\nEn la presentació de la mesura, el primer tinent d’alcaldia, Gerardo Pisarello, va assegurar: “Com a Govern situem l’atenció a la vulnerabilitat o a les persones amb dificultats d’inserció com una prioritat per promoure la igualtat d’oportunitats”. Per Pisarello “la situació del col·lectiu de joves amb patologies mentals és un problema sanitari i també social i ocupacional, atès que si no se’n resol la inserció en el món laboral, pot acabar produint-se un problema de manca d’oportunitats, marginació i exclusió social”.\nArticle anteriorLes persones amb discapacitat de Lleida podran sol·licitar la bonificació el 50% de l’IBI\nArticle següentEn marxa un estudi per la detecció precoç de l’Alzheimer en persones amb síndrome de Down


Aida Beach Resort Serviced Apartments Alexandria Egipte - Ofertes d'hotels amb els MILLORS DESCOMPTES EN LÍNIA\nStudio with Garden Access - Habitació\nKM 77 Alexandria - Matrouh Road, Altres, Alexandria, Egipte - Veure al mapa\nApartament 3 Habitacions Dúplex amb Vista sobre el Jardí (Duplex Three-Bedroom Apartment with Garden View)\nBarri Altres Altres Alexandria Alexandria Altres Alexandria\nMés informació sobre Aida Beach Resort Serviced Apartments\nConvenientment situat a Alexandria, Aida Beach Resort Serviced Apartments és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Alexandria. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, magatzem d'equipatge, servei d'habitacions, transport hotel/aeroport.\nGaudiu de les comoditats d'alta gama com ara aire condicionat, servei de despertador, balcó/terrassa, telèfon, ventilador per tal de relaxar-vos després d'un cansat dia. L'hotel ofereix instal.lacions fantàstiques, incloses platja privada, piscina exterior, parc infantil, pistes d'esquaix, billar, per ajudar-vos a relaxar després d'un carregat dia a la ciutat. Aida Beach Resort Serviced Apartments és una elecció inteligents per a viatgers a Alexandria, i ofereix una estada relaxant i sense molèsties.\nComentaris de Booking.com (632)Comentaris d'Agoda (2)


L’espigall es mereix el tractament d’excel·lència | Node Garraf\nL’espigall es mereix el tractament d’excel·lència\nL’Escola d’Hostaleria de l’Institut Joan R. Benaprés, a Sitges, ha aplegat el Dinar de l’Excel·lència de l’Espigall. Amb aquest àpat s’ha volgut celebrar la repercusió assolida darrerament per aquest producte autòcton del Garraf, tot just coincidint amb el fnal de la temporada.\nEl dinar ha congregat gastrònoms, productors i coneixedors de la cuina tradicional, així com periodistes i influenciadors digitals. L’acte ha comptat també amb Rosa Huguet, presiden\nta de NODE Garraf, acompanyada de diversos representants polítics de la comarca; Xavier Roget, responsable del programa Parc a Taula de la Diputació de Barcelona, i Samuel Valls, director de l’Escola d’Hostaleria de Sitges.\nFrancesc Murgadas, biòleg i gastrònom, ha estat el glossador de les excel·lències de l’espigall, atrevint-se a fer una anàlisi DAFO (debilitats, amenaces, fortaleces i oportunitats) d’aquesta verdura tan genuïna de la comarca del Garraf.\nLes propostes proferides -a voltes, provocadores- d’en Murgadas han tingut rèplica per part dels mem bres del Senat de l’Espigall, que aquesta vegada no eren altres que Josep Maria Matas, periodista; Xavier Mestres, cuiner, i Montserrat Marcer, presidenta de l’Associació Espigalls del Garraf.\nEl menú era un repertori d’exquisides que tenia l’espigall com a denominador comú, tot plegat amb el maridatge d’una selección de vins del Garraf. L’elaboració dels plats ha anat a càrrec dels alumnes de l’Escola, sota la supervisió del professorat.\nNODE Garraf 27.03.18


La Guàrdia Civil decomissa més de 6000 plantes de marihuana a Altea, Calp, Benissa i Callosa « Infobenissa\nLa Guàrdia Civil decomissa més de 6000 plantes de marihuana a Altea, Calp, Benissa i Callosa\nPlantes de marihuana decomissades\nDesprés de quatre registres domiciliaris, s’han intervingut més de 6.000 plantes de marihuana, de diverses grandàries i fases de creixement. Els detinguts han quedat a disposició judicial, en llibertat amb càrrecs.\nA mitjan passat mes d’octubre de 2016, la Guàrdia Civil de Calp va tindre coneixement que a les localitats de Calp i Benissa s’havia instal·lat un grup delictiu, dedicat al cultiu de marihuana indoor, en xalets situats en aquestes dos poblacions. Una vegada localitzat aquest grup, els agents investigadors van poder determinar que estava compost per cinc persones de nacionalitat holandesa.\nEls líders de l’organització eren dos germans que residien en una urbanització de luxe als afores d’Altea, des d’on dirigien els moviments de la resta dels membres. Els altres tres integrants del grup delictiu residien en cases llogades per l’organització, en les quals es duia a terme el cultiu de la droga. Aquestes persones realitzaven, al seu torn, les tasques de vigilància dels cultius i eixien poc de les cases, si no era per a proveir-se d’aliments.\nPlanters de marihuana\nDesprés de dos mesos d’intensa investigació, d’ininterrompuda vigilància dels diferents domicilis localitzats i de nombrosos seguiments sobre els membres del grup, es va procedir al registre d’aquestes 4 propietats, situades a les localitats d’Altea, Calp, Callosa d’En Sarrià i Benissa.\nEn aquesta última localitat es van confiscar 3.438 plantes de marihuana, d’entre 20 cm. i 1’5 metres d’altura, en diferents fases de creixement, instal·lades en tres habitacions diferents de la casa, habilitades a aquest efecte.\nEn el registre de la casa de Callosa d’En Sarrià, es van intervindre, repartides per quatre dependències d’aquesta casa en qüestió, un total de 2.654 plantes, d’entre 25 cm. i 1’40 metres d’altura.\nEl total dels efectes confiscats és de 5.952 plantes de marihuana de grandària xicoteta (d’entre 30 a 50 centímetres d’altura), 140 plantes de grandària mitjana (entorn d’1-1’5 metres d’altura), 4 vehicles, diversos telèfons mòbils, així com gran quantitat de ferramentes per al cultiu i manteniment de les plantacions (aires condicionats, ventiladors, temporitzadors, llums d’alta intensitat, entre d’altres).\nEn el domicili dels caps de l’organització, els dos germans, es van intervindre diversos plànols per a construir habitacles on situar les plantacions, així com diversa documentació relativa a membres del grup delictiu, la qual està sent minuciosament analitzada pels agents investigadors.\nDetall de les instal·lacions\nEn aquesta primera fase de l’operació van ser detingudes tres persones, detenint en dies posteriors, al segon dels dos líders de l’organització i a un altre dels membres, els quals es trobaven fugits fins al moment.\nLes 5 persones detingudes són quatre homes de 27, 44, 48, 50 anys i una dona de 33, tots ells de nacionalitat holandesa, als quals se’ls imputen els delictes de pertinença a grup criminal, contra la salut pública (per cultiu i elaboració de drogues) i de defraudació de fluid elèctric.\nEls detinguts han quedat a disposició judicial, en llibertat amb càrrecs.\nAmb la culminació d’aquesta operació es dóna per desarticulat aquest grup, completament organitzat i jerarquitzat, totalment assentat en aquestes poblacions de la comarca de la Marina Alta.


Nom: TEATRE TÍVOLI\nAdreça: Carrer Casp, 6-20\nNúm. Registre / Catàleg: 7441-I\nMiquel Madorell i Rius Arquitecte\nEl Teatre Tívoli es troba ubicat a l'illa del districte de l'Eixample delimitada pels carrers Pau Claris, Casp, la ronda de Sant Pere i el passeig de Gràcia. Disposa d'una única façana exterior afrontada al carrer Casp, on és l'accés principal.\nA la façana, realitzada amb caràcter classicista, totes les plantes presenten un ritme regular d'obertures, en la primera planta rectangulars, en el segon amb arcs rebaixats i de mig punt, i a l'última planta de nou rectangulars. Aquestes obertures, tancades amb vidres, estan emmarcades per un ordre de pilastres de ritme uniforme que s'altera al sector dret per l'accés principal al teatre, remarcat per dos parells de columnes jòniques. Aquest, cobert per una elaborada marquesina de vidre suportada per elements metàl·lics, dóna accés a un petit vestíbul on s'ubiquen les taquilles. Creuant les taquilles s'accedeix a un ampli saló on s'ubica l'entrada a la sala del teatre.\nLa sala presenta forma de ferradura i es configura en platea, el club (el primer pis), l'amfiteatre (segon pis), així com en les llotges laterals. Als pisos superiors s'accedeix per unes escales imperials ubicades al vestíbul. A la decoració interior, a més de Madorell, van intervenir els escenògrafs Salvador Alarma i Oleguer Junyent. Hi abunden les motllures i els motius vegetals en color daurat, així com el vermell de seients i cortines amb un historicisme eclèctic on destaquen motius neorococó. El Teatre Tívoli es troba ubicat a l'illa del districte de l'Eixample delimitada pels carrers Pau Claris, Casp, la ronda de Sant Pere i el passeig de Gràcia. Disposa d'una única façana exterior afrontada al carrer Casp, on és l'accés principal.\nEs tracta d'un edifici entre mitgeres de planta rectangular que presenta un allargat i estret cos amb una estructura en alçat que comprèn planta baixa i tres plantes pis, coronats per un terrat pla transitable. Aquest cos, excepte a la planta baixa, està dedicat a oficines, amb un accés diferenciat emmarcat per dos esveltes columnes. Als baixos i a l...\nL'any 1849, en un altre emplaçament, s'havien obert els anomenats Jardins del Tívoli. Aquests van canviar d'ubicació i l'any 1875 van arribar a l'emplaçament actual. L'any 1905 es va plantejar l'enderroc de les construccions existents i es va encarregar a l'arquitecte Josep Plantada i Artigas la realització d'un projecte per reconstruir el teatre Tívoli. L'any 1909 es va concedir llicència d'obres, començant a cimentar, però aquestes es van aturar. L'any 1917 es presenta el projecte definitiu, encarregat a l'arquitecte Miquel Madorell i Rius. Les obres es van acabar l'any 1919 amb la inauguració del teatre que posteriorment es va adaptar per a sessions de cinematògraf. Actualment té capacitat per a acollir a 1.653 persones, entre la platea, el club (el primer pis) i l'amfiteatre (segon pis), així com en les llotges laterals. L'any 1849, en un altre emplaçament, s'havien obert els anomenats Jardins del Tívoli. Aquests van canviar d'ubicació i l'any 1875 van arribar a l'emplaçament actual. L'any 1905 es va plantejar l'enderroc de les construccions existents i es va encarregar a l'arquitecte Josep Plantada i Artigas la realització d'un projecte per reconstruir el teatre Tívoli. L'any 1909 es va concedir llicència d'obres, començant a cimentar, però aquestes es van aturar. L'any 1917 es presenta el projecte definitiu, encarregat a l'arquitecte Miquel Madorell i Rius. Les obres es van acabar l'any 1919 amb la inaugurac...\nAMCB Barcelona Expts. 10700 i 18306


Robinhood, l'aplicació que hi ha rere el fenomen GameStop, s'anunciarà a la mitja part de la Superbowl - Regió7 :: El Diari de la Catalunya Central\nRobinhood, l'aplicació que hi ha rere el fenomen GameStop, s'anunciarà a la mitja part de la Superbowl\nL'espot, de mig minut, mostra persones anònimes en un moment qualsevol del seu dia a dia utilitzant l'app\nredacció 04.02.2021 | 10:08\nFragment de l'anunci de l'aplicació Robinhood\nRobinhood, l'aplicació d'inversió que ha sigut clau en el fenomen GameStop i que van utilitzar milers d'usuaris de Reddit per fer trontollar Wall Street, ha pagat un anunci que s'emetrà aquest cap de setmana durant la Superbowl.\nA l'anunci, de mig minut i que es podrà veure diumenge, es destaca l'impuls d'aquesta 'app' que està «obrint el sistema financer dels Estats Units a tothom». I és que Robinhood permet a l'usuari entrar sense pagar comissions a la borsa, un món que fins ara era vedat reservat de 'brokers' i grans fons.\nEl comercial presenta persones anònimes en un moment qualsevol del seu dia a dia, i com aquestes poden incorporar l'aplicació en les seves rutines diàries. Al final de tot apareix el lema: «Tots som inversors».\nEl missatge es fa ressò de la missió declarada de Robinhood d'eliminar les barreres a la inversió, i la veu en 'off' diu als espectadors que no necessiten convertir-se en inversors, perquè ja «van néixer així».\nEl lema de Robinhood és 'Democratitzar les finances per a tothom', i aquesta accessibilitat és part del que va atraure els inversors aficionats, molts d'ells del fòrum WallStreetBets a Reddit, a comprar GameStop, AMC i altres accions a la plataforma la setmana passada.\nMalgrat les crítiques i controvèrsies que giren entorn de la compra d'accions de GameStop i altres empreses a la plataforma de Robinhood, l'espot, que s'ha publicat a Youtube, no toca aquest tema i, per contra, mostra múltiples facetes i diferents escenaris del dia a dia de qualsevol persona (una noia que va al veterinari amb el seu gos, un home que fa 'running', una caixera d'un súper, un pare que s'aixeca de nit perquè el seu nadó està plorant, una noia que es tenyeix a casa els cabells de color rosa, una parella que balla country en un bar, dues amigues que s'emocionen durant una videotrucada i dos clients que coincideixen en una cafeteria).\nSegons la directora de màrqueting de Robinhood, Christina Smedley, l'objectiu de l'anunci és que les persones coneguin més aquesta 'app', en boca de tothom aquestes últimes setmanes. «Creiem que aquest és un gran escenari per recordar a la gent el que representem i el motiu pel qual es va crear l'empresa en primer lloc». D'aquesta manera esperen augmentar encara més les descàrregues dels usuaris.\n«La inversió minorista és ara un fenomen cultural, i democratitzar les finances per a tothom és la nostra missió. Estem enfocats en els nostres clients i els proporcionem les eines que necessiten i estem compromesos amb l'accés i les oportunitats d'inversió per a tothom», ha afegit Smedley.


documental Archives - solpico.com\nRed Room és un espectacle que investiga la prostitució a través de disciplines com la dansa, l’audiovisual i el teatre. I ho fa a partir d’un documental previ, Nues, en què Susanna Barranco analitzava el treball sexual des d’una perspectiva de gènere i a través d’entrevistes a treballadores de l’àmbit i a col·lectius i persones amb posicionaments diversos. L’any 2018, el documental va rebre la menció especial del premi Josep Maria Planes d’investigació periodística.\nA Red Room, la ballarina Sol Picó i Susanna Barranco codirigeixen un espectacle polièdric i transversal en què utilitzaran el teatre i la dansa per explicar la realitat i diversitat dels col·lectius de treballadores sexuals, per parlar dels posicionaments de les plataformes legalitzadores i les abolicionistes, per tractar la idea del cos com a objecte i font de desig o buscar les línies vermelles de la indústria del sexe.\nRed Room s’estrenarà el proper 6 de desembre a El Canal de Salt, dins del Festival Temporada Alta.\nEl 2017 la productora La Barranco Films va iniciar el rodatge d’un documental sobre Sol Picó que s’estrenarà a Madrid el 7 de juny.\nEl documental és un retrat de la Sol sota els focus però també de la realitat de darrere l’escenari i el seu dia a dia en un moment crucial de la seva carrera, després d’haver guanyat el premi Nacional de Dansa. També es realitza un recorregut de la trajectòria artística de Sol Picó (els seus inicis de performance, el teatre de carrer i, finalment, la seva consolidació artística i la creació de la seva pròpia companyia) i també s’acostarà a la faceta més personal de l’artista (les dificultats de la creació i de créixer com a ballarina, i com encarar la seva carrera després de fer 50 anys).


Però si tots els meus amics tenen mòbil… – Alex Porqueras\nPerò si tots els meus amics tenen mòbil…\nFecha: 01/24/2016Autor/a: aporqueras 0 Comentarios\nMoltes vegades em trobo que el principal argument de molts pares davant la insistència del seu fill de tenir un smartphone o mòbil és que tots els seus companys en tenen.\nEs complex definir l’edat per utilitzar un mòbil, ara em refereixo a edats al voltant dels 14/15 anys, abans personalment, crec que encara es aviat per tenir un mòbil, pero cal parlar-ho tant bon punt es presenta la situació. Si esperem a parlar-ho quan venen les discussions ja anem tard.\nCal educar, formar en la virtut, no tot allò que és habitual es te que convertir en bo. No perquè sigui normal és positiu educativament i molt menys adequat pel nostre fill.\nMoltes vegades, el problema principal és una falta de maduresa i desconeixença es dels riscos i perills de la seva utilització. Si posem els pros i contres en una balança segurament ens espantaríem.\nAquestes ocasions, petites crisis, ajuden a assentar molt bé les bases de la convivència i el comportament. No les rebutgem i agafem-les de cara.\nDavant el comentari inicial, fa uns dies vaig llegir un text que deia: no envoltis al teu fill de coses bones, envolta’l de bones persones.\nHabitualment als nostres fills els calen bons referents d’actuació. Aquest pot ser un primer pas, parla amb les mares dels amics del teu fill, fes pinya. La formació no es una tasca exclusiva i aïllada dels pares, es la més important, però cal tenir en compte, l’escola, els amics, les activitats extraescolars.\nEn aquella casos que ja s’ha decidit que és necessari, cal pactar, una utilització, igual com en la majoria de famílies no es por veure la TV o jugar a la consola en tots moments.\nAlgunes idees concretes fruit de l’experiència:\nNo fer-lo servir durant les menjades.\nRespectar el seu dret a la intimitat, però fer fàcil que el nostre fill ens deixi veure el que diu o fa.\nAl anar a dormir, deixar-lo al menjador, ajudarà a aprofitar el temps de descans i evitarà veure continguts que no veuria acompanyats dels pares.\nEn la majoria de casos, tot i que ens vingui pràcticament imposat per les companyies telefòniques no serà necessari contractar una tarifa de dades, és suficient amb wifi.\nParla dels riscos de continguts inadequats (sexe, violència, racisme,…) i de les precaucions de comunicació amb desconeguts i també l’aïllament que l’hi pot provocar.\nEs important deixar la porta oberta que ens puguin preguntar qualsevol cosa i no ens enfadem davant les primeres equivocacions. Es mes important poder seguir ajudant, corregint, que no pas que els donem una resposta «genial» però que es tanquin i no ens tornin a preguntar.\nAnterior Entrada anterior: La potència sense control: un mòbil i un nen… (1)


El Ministeri de Treball i Economia Social ha elaborat i publicat la Guia pràctica i eina sobre l’obligació empresarial d’informació sobre l’ús d’algoritmes en l’àmbit laboral. L’ús d’algoritmes és cada vegada més habitual en l’àmbit empresarial per a prendre decisions de manera automatitzada. L’eina, realitzada per un comissió de persones expertes en(…)\nAedipe Catalunya, amb la col·laboració de AGM Advocats, convoquem aquesta formació presencial per a acostar a tots els professionals interessats com gestionar, amb coneixement actualitzat de la normativa laboral, les diferents situacions que es produeixen durant el cicle de vida d’un treballador en l’empresa. Comptar amb coneixements actualitzats de dret laboral és important(…)\nAedipe Catalunya -Associació Catalana de Direcció de Recursos Humans- i Cuatrecasas, firma d’advocats líder especialitzada en totes les àrees del dret empresarial, han assolit un acord de col·laboració per a la creació de l’Aula Laboral Aedipe Catalunya & Cuatrecasas. La iniciativa comptarà amb sessions periòdiques per a aportar una visió específica de l’àmbit laboral per(…)\nRevista Dirigir Personas – Núm 46\nDurant la primera quinzena de juny s’ha distribuït a tots els associats el número 46 de la revista Dirigir Personas, revista pionera en RH, editada per Aedipe. Marta Sempere, People & Culture VP de Coca-Cola és portada de la revista i principal entrevista d’aquesta edició, en la qual també destaquen les entrevistes a(…)\nEsmorzar de treball de tendències de RH: Ja tinc el pla d’igualtat. I ara com l’implantem? 15/06/2022\nAedipe Catalunya, en col·laboració amb Aon, organitza un esmorzar de treball, dirigit a directius de grans empreses, per a tractar la implantació dels plans d’igualtat en les organitzacions. Esmorzar de treball “Ja tinc el pla d’igualtat. I ara com l’implantem? “ Data: dimecres, 15 de juny de 2022 Horari: de 9.30 a(…)\nInspiring presentations. Aula Aedipe Catalunya. 17/06/2022\nAedipe Catalunya, amb la col·laboració d’Astex, convoquem una sessió formativa presencial per a millorar la comunicació en públic i les presentacions en anglès. Quan realitzem una presentació, sabem que únicament amb informació no aconseguirem connectar amb la nostra audiència. Si, a més, l’exposició l’hem de fer en un segon idioma, alguns elements poden(…)